โรงเรียนเตรียมอุดมศึกษาน้อมเกล้า อุตรดิตถ์

โรงเรียนเตรียมอุดมศึกษาน้อมเกล้า อุตรดิตถ์ (เดิมชื่อ โรงเรียนอุตรดิตถ์วิทยา) เป็นโรงเรียนมัธยมศึกษาขนาดใหญ่ ประเภทสหวิทยา สังกัดสังกัดสำนักงานเขตพื้นที่การศึกษามัธยมศึกษาพิษณุโลก อุตรดิตถ์ ตั้งอยู่ที่ ตำบลผาจุก อำเภอเมือง จังหวัดอุตรดิตถ์ บนพื้นที่ราชพัสดุ

โรงเรียนเตรียมอุดมศึกษาน้อมเกล้าอุตรดิตถ์ เป็นโรงเรียนในเครือข่ายเตรียมอุดมศึกษาน้อมเกล้า แห่งที่ 7 เดิมโรงเรียนเตรียมอุดมศึกษาน้อมเกล้าอุตรดิตถ์ มีชื่อว่า โรงเรียนอุตรดิตถ์วิทยา  (ก่อตั้ง พ.ศ. 2522)  ประกาศโรงเรียนอุตรดิตถ์วิทยา เรื่อง การเปลี่ยนชื่อโรงเรียนอุตรดิตถ์วิทยา เป็น "โรงเรียนเตรียมอุดมศึกษาน้อมเกล้า อุตรดิตถ์" ลงวันที่ ๑๓ กุมภาพันธ์ พ.ศ. ๒๕๕๑ โดยคณะกรรมการบริหารโรงเรียน, คณะกรรมการการศึกษาขั้นพื้นฐาน, โรงเรียนเตรียมอุดมศึกษาน้อมเกล้า รวมทั้งคณะกรรมการเขตพื้นที่การศึกษาอุตรดิตถ์ เขต 1 ได้เห็นชอบให้โรงเรียนอุตรดิตถ์วิทยา เปลี่ยนชื่อโรงเรียนเป็น "โรงเรียนเตรียมอุดมศึกษาน้อมเกล้า อุตรดิตถ์" เมื่อวันที่ 14 มีนาคม พ.ศ. 2551 สำนักข่าวกรมประชาสัมพันธ์.โรงเรียนอุตรดิตถ์วิทยาเปลี่ยนชื่อเป็นโรงเรียนเตรียมอุดมศึกษาน้อมเกล้า อุตรดิตถ์ (7 มี.ค. 51)

ปัจจุบัน โรงเรียนเตรียมอุดมศึกษาน้อมเกล้าอุตรดิตถ์  อยู่ในสังกัดสำนักงานเขตพื้นที่การศึกษาอุตรดิตถ์ เขต 1 กระทรวงศึกษาธิการ เปิดทำการสอนช่วงชั้นที่ 3 - 4 (ม.1 - 6)  จำนวน 32 ห้องเรียน แผนการเรียน วิทย์-คณิต, ภาษาและสังคมศาสตร์,  เทคโนโลยีอุตสาหกรรม, การจัดการธุรกิจและพานิชกรรม จำนวนนักเรียน 1,175 คน และครูอาจารย์ 66 คน

 ประวัติโรงเรียน 
 โรงเรียนอุตรดิตถ์วิทยา 
โรงเรียนอุตรดิตถ์วิทยา ก่อตั้งเมื่อ พ.ศ. 2522 ตามประกาศของกรมสามัญศึกษา กระทรวงศึกษาธิการ ให้สร้างเป็นโรงเรียนมัธยมศึกษาประจำตำบลผาจุก อำเภอเมือง จังหวัดอุตรดิตถ์ บนพื้นที่สาธารณประโยชน์ของนิคมลำน้ำน่านอุตรดิตถ์ กรมประชาสงเคราะห์ ซึ่งแต่เดิมใช้เป็นที่เพื่อการเลี้ยงสัตว์ของชาวบ้านตำบลผาจุก สภาตำบลผาจุก และกรมประชาสงเคราะห์ ได้มอบที่ดินเพื่อสร้างโรงเรียน ครั้งแรก จำนวน 133 ไร่ และได้จัดสรรเพิ่มเติมจนในปัจจุบันมีแนื้อที่ทั้งหมด 154 ไร่ 3 งาน 40 ตารางวา ตั้งอยู่ริมถนนสาย อุตรดิตถ์-เขื่อนสิริกิติ์ โดยอยู่ห่างจากตัวเมืองอุตรดิตถ์ประมาณ 16 กิโลเมตร ทำการเปิดสอนในระดับช่วงชั้นที่ 3 (ม.1-ม.3) และช่วงชั้นที่ 4 (ม.4 - ม.6) เป็นโรงเรียนแบบสหศึกษา

โรงเรียนเปิดทำการเรียนการสอนครั้งแรก ได้อาศัยสถานที่ของโรงเรียนวัดวังยาง ในปีการศึกษา 2522 โดยนายปลาย สอดจันทร์ อาจารย์ใหญ่โรงเรียนวัดวังยาง ได้มอบอาคารเรียน 1 หลัง สำหรับจัดสอนในระดับมัธยมศึกษาปีที่ 1 ครูใหญ่คนแรกของโรงเรียนอุตรดิตถ์วิทยาคือ นายสมเด็จ โภชนจันทร์  ได้รับการแต่งตั้งจากกรมสามัญศึกษาให้มาดำรงตำแหน่ง ในปี พ.ศ. 2522 อันเป็นปีแรกของการเปิดทำการเรียนการสอน

 สัญลักษณ์โรงเรียนอุตรดิตถ์วิทยา 
ตราสัญลักษณ์โรงเรียนอุตรดิตถ์วิทยา  มีลักษณะเป็น รูปหลวงพ่อเพชร ประทับในพระแท่นศิลาอาสน์ ภายในแถบประดับมีคติพจน์โรงเรียนว่า สิกเขน ชายเต ปญฺา แปลว่า ปัญญาเกิดเพราะการศึกษา

ความหมายของตราโรงเรียน เนื่องจากหลวงพ่อเพชร และพระแท่นศิลาอาสน์ เป็นปูชนียวัตถุและปูชนียสถานสำคัญของจังหวัดอุตรดิตถ์ และเป็นศูนยรวมน้ำใจและพลังศรัทธาของพุทธศาสนิกชน ผู้ประดิษฐ์ตราฯ จึงอัญเชิญมาเป็นตราสัญลักษณ์ของโรงเรียน เพื่อเป็นเครื่องหมายเตือนใจให้นักเรียนตระหนักถึงความรัก ความสามัคคี และผดุงเกียรติคุณงามความดี ของโรงเรียนอุตรดิตถ์วิทยา

 โรงเรียนเตรียมอุดมศึกษาน้อมเกล้า อุตรดิตถ์ 
นปี พ.ศ. 2551 โรงเรียนอุตรดิตถ์วิทยา ได้เข้าร่วมเครือข่าย "โรงเรียนในเครือเตรียมอุดมศึกษาน้อมเกล้า" และได้เปลี่ยนชื่อเป็น "โรงเรียนเตรียมอุดมศึกษาน้อมเกล้า อุตรดิตถ์" เมื่อวันที่ 14 มีนาคม พ.ศ. 2551หนังสือราชการโรงเรียนเตรียมอุดมศึกษาน้อมเกล้า ที่ ศธ ๐๔๐๑๕.๓๒/๐๑๘

 หัวหน้าสถานศึกษา 

ทำเนียบผู้อำนวยการโรงเรียนอุตรดิตถ์วิทยา และโรงเรียนเตรียมอุดมศึกษาน้อมเกล้า อุตรดิตถ์ รายชื่อ ระยะเวลาอยู่ในตำแหน่ง1. สมเด็จ โภชนจันทร์พ.ศ. 2522 – 25352. สวรรค์ ทองศรีจันทร์ พ.ศ. 2535 – 25383. สูงศักดิ์ นาคหอม พ.ศ. 2539 – 25474. มนต์ชัย ปาณธูปพ.ศ. 2547 – 25545. ประมุข  ธนวัฒน์พ.ศ. 2555 – 25606. อรสา ทรงศรีพ.ศ. 2561 – 25637. วีระพันธุ์ ดอนท้วมพ.ศ. 2563 – 25658. รสสุคนธ์ อินชัยเขาพ.ศ. 2565 – ปัจจุบัน

 ดูเพิ่ม 
 โรงเรียนเตรียมอุดมศึกษาน้อมเกล้า

 อ้างอิง 

 แหล่งข้อมูลอื่น 
  เว็บไซต์โรงเรียนเตรียมอุดมศึกษาน้อมเกล้า อุตรดิตถ์ 
 การเข้าเป็นเครือข่ายโรงเรียนเตรียมอุดมศึกษาน้อมเกล้า ของโรงเรียนอุตรดิตถ์วิทยา

หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษาพิษณุโลก อุตรดิตถ์
หมวดหมู่:โรงเรียนในอำเภอเมืองอุตรดิตถ์
อุตรดิตถ์
หมวดหมู่:โรงเรียนที่ก่อตั้งในปี พ.ศ. 2522